CELEX: 32015D0311(01)
Language: hu
Date: 2015-03-10 00:00:00
Title: A Bizottság határozata ( 2015. március 10. ) a 2014. évben az Európai Örökség címet elnyerő helyszínek kijelöléséről

11.3.2015   
            
            
               HU
            
            
               Az Európai Unió Hivatalos Lapja
            
            
               C 83/3
            
         A BIZOTTSÁG HATÁROZATA
   (2015. március 10.)
   a 2014. évben az Európai Örökség címet elnyerő helyszínek kijelöléséről
   (2015/C 83/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Örökség címre vonatkozó európai uniós fellépés létrehozásáról szóló, 2011. november 16-i 1194/2011/EU európai parlamenti és tanácsi határozatra (1) és különösen annak 14. cikke (1) bekezdésére,
   mivel:
   
               (1)
            
            
               2014. december 17-én az európai szakértői testület benyújtotta a Bizottsághoz az Európai Örökség címért 2014-ben pályázó helyszínek kiválasztási eljárásával kapcsolatos jelentését; amelynek ajánlásait figyelembe véve jelöli ki a Bizottság a címet elnyerő helyszíneket.
            
         
               (2)
            
            
               Az 1194/2011/EU határozat 15. cikkének megfelelően a címet elnyert helyszíneket rendszeresen ellenőrizni kell, meggyőződve arról, hogy továbbra is megfelelnek a kritériumoknak, és betartják a pályázatukban benyújtott projektben és munkatervben foglaltakat,
            
         A KÖVETKEZŐKÉPPEN HATÁROZOTT:
   Egyetlen cikk
   Az Európai Örökség címet a következő helyszínek nyerik el: Athén ókori központja (Görögország), a clunyi apátság (Franciaország), Aragónia királyi levéltára (Spanyolország), a lublini unió létrejöttéhez kapcsolódó helyszínek (Lengyelország), a vesztfáliai békeszerződések helyszínei (Németország), az 1791. május 3-i Alkotmány (Lengyelország), Hambach vára (Németország), a halálbüntetés eltörléséről szóló jogi charta (Portugália), a Residencia de Estudiantes (Spanyolország), Kaunas 1919 és 1940 között épült része (Litvánia), a Franja Partizánkórház (Szlovénia), a Robert Schuman Emlékház (Franciaország), az Alcide de Gasperi Emlékház (Olaszország), a régi gdanski hajógyár (Lengyelország) és a Páneurópai Piknik Emlékpark (Magyarország).
   
      Kelt Brüsszelben, 2015. március 10-én.
      
         
            a Bizottság részéről
         
         NAVRACSICS Tibor
         
            a Bizottság tagja
         
      
   
   
      (1)  HL L 303., 2011.11.22., 1. o.